﻿ www.infotourism.net Научно изследване потвърди малкия шанс за сваляне на наднормено тегло
Шансът за връщане на нормални килограми при хората с наднормено тегло е 1:210 за мъжете и 1:124 за жените. Това показва ново проучване на екип изследователи от Кралския колеж в Лондон, цитирано от Би Би Си.
Шансът за затлъстял човек за постигане на нормално телесно тегло е 1:210 за мъжете и 1:124 за жените, като намалява до 1:290 за мъжете и 1:677 за жените при тежка форма на затлъстяване, според проучване на британските здравни досиета, водена от Кингс Колидж. Откритията, публикувани в американското списание за обществено здраве, показват, че програмите за управление на текущото тегло фокусирани върху диета и физически упражнения не са ефективни в борбата със затлъстяването.
Изследването, финансирано от Националния институт за изследване на здравето (NIHR), е било проведено върху 278 982 участници (129 194 мъже и 149 788 жени), на база на електронните им здравни досиета за периода от 2004 г. до 2014 г. Проучването разглежда вероятността за пациенти със затлъстяване за постигане на нормално тегло или намаляване на теглото с 5%. Годишният шанс на пациенти със затлъстяване, постигнали 5% загуба на тегло, е 1:12 за мъжете и 1:10 за жените. При 53% от тях теглото се възстановява в рамките на две години.
Като цяло, само 1283 мъже и 2245 жени са достигнали своето нормално телесно тегло, което се равнява на годишна вероятност за 1:210 г. за мъжете и 1:124 за жените.
Проучването заключава, че настоящите процедури за борба със затлъстяването не успяват да постигнат стабилно намаляване на теглото при повечето пациенти.
"Лечението трябва да се фокусира върху това да помогнем на хората да спрат да качват килограми и да поддържат, макар и ограниченото сваляне на излишни килограми", коментира проф. Алисън Филдес, водещ изследовател в проучването.
"Сегашните стратегии (за намаляване на теглото), които се фокусират върху ограничаване на калориите и увеличаване на физическата активност, не са ефикасни при повечето пациенти", допълва тя.